**Előterjesztés**

**Szombathely Megyei Jogú Város Közgyűlése**

**Gazdasági és Városstratégiai Bizottság 2017. április 3–i rendkívüli ülésére**

**Javaslat támogatási kérelem elbírálására**

**I.**

A Közgyűlés a 2017. évi költségvetésről szóló rendéletében a Sport ágazat kiadásai között külön tételsoron 19.500.000,- Ft előirányzatot biztosított a Pannonsport Kft. által Szombathelyen megrendezésre kerülő Birkózó U23 EB és Grand Prix rendezési költségeihez.

Szombathely Megyei Jogú Város Önkormányzata Közgyűlésének az önkormányzat 2017. évi költségvetéséről szóló 4/2017. (III. 7.) önkormányzati rendelete 11. § (10) pontja kimondja:

 „Az önkormányzat által alapított és fenntartott költségvetési intézmények kivételével támogatás éves 10.000 eFt összeghatár felett annak adható, aki a működésének egészét tekintve a 2016. év teljes pénzügyi, szakmai beszámolóját, valamint a 2017. évi pénzügyi, szakmai tervét benyújtja, és az alapján a Gazdasági és Városstratégiai Bizottság a támogatást jóváhagyta. Amely szervezet 2016. évben 10.000 eFt összeghatár felett kapott támogatást, 2017. évben csak akkor kaphat támogatást, ha a működésének egészét tekintve a 2016. év teljes pénzügyi, szakmai beszámolóját benyújtja, és az alapján a Gazdasági és Városstratégiai Bizottság a támogatást jóváhagyta.”

A Pannonsport Kft. – mint a szóban forgó sportrendezvények szervezője - a rendeletben foglaltaknak megfelelően benyújtotta az előírt dokumentumokat, amelyek jelen előterjesztés mellékletét képezik.

**II.**

Szombathely Megyei Jogú Város Gazdasági és Városstratégiai Bizottsága 2017. március 27-i rendkívüli ülésén tárgyalt az Eötvös Lóránd Tudományegyetem szervezeti egységeként működő Savaria Egyetemi Központ szombathelyi gépészmérnök képzésében résztvevő oktatók bér és lakbér támogatásáról. A Bizottság az Önkormányzat 2017. évi költségvetéséről szóló 4/2017. (III.7.) önkormányzati rendeletének 11. § (10) bekezdésére tekintettel megtárgyalta az ELTE 2016. évi teljes pénzügyi, szakmai beszámolóját, valamint a 2017. évi pénzügyi, szakmai tervét, és annak alapján az ELTE 2017. évi támogathatóságával egyetértett. Mivel a Bizottság 83/2017. (III.27.) GVB. számú határozata csak az oktatói bérek és lakbértámogatások biztosítását tartalmazza, az ELTE és szervezeti egységei támogathatóságára nem tér ki, a határozati javaslatot kiegészíteni szükséges.

Kérem a Tisztelt Bizottságot, hogy az előterjesztést megtárgyalni, és a határozati javaslatokat elfogadni szíveskedjék.

Szombathely, 2017. március „ ”

**(: Koczka Tibor :)**

**I.**

**HATÁROZATI JAVASLAT**

**…../2017. (IV. 3.) GVB számú határozat**

1. Szombathely Megyei Jogú Város Közgyűlése Gazdasági és Városstratégiai Bizottsága Szombathely Megyei Jogú Város Önkormányzata Közgyűlésének az önkormányzat 2017. évi költségvetéséről szóló 4/2017. (III. 7.) önkormányzati rendelete 11. § (10) pontja alapján kapott felhatalmazás alapján a Pannonsport Kft. 2016. év teljes pénzügyi, szakmai beszámolóját, valamint a 2017. évi pénzügyi, szakmai tervét megtárgyalta, és az alapján a Kft. 2017. évi támogathatóságát jóváhagyja.
2. A Bizottság az 1. pont alapján a Közgyűlés a 2017. évi költségvetésről szóló rendéletében a Sport ágazat kiadásai között külön tételsoron szereplő - a Pannonsport Kft. által Szombathelyen megrendezésre kerülő - Birkózó U23 EB és Grand Prix rendezési költségeit magában foglaló 19.500.000,- Ft támogatási összeget jóváhagyta.
3. A Bizottság felkéri az Előterjesztőt, hogy a támogatással kapcsolatos teendőket a Közgyűlés 47/2013. (XII.4.) Kgy. számú, az önkormányzati forrásátadásról szóló rendeletének megfelelően végezze el.

**Felelős: Koczka Tibor alpolgármester**

 **Lendvai Ferenc, a Bizottság elnöke**

 **Molnár Miklós gazdaságfejlesztésért felelős alpolgármester**

 **(A végrehajtás előkészítéséért: Dr. Bencsics Enikő, az Egészségügyi és Közszolgálati Osztály vezetője.)**

**Határidő: azonnal**

II.

HATÁROZATI JAVASLAT

**…/2017. (IV.3.) GVB. számú határozat**

Szombathely Megyei Jogú Város Közgyűlésének Gazdasági és Városstratégiai Bizottsága a „Javaslat a gépészmérnök képzésben résztvevő oktatók támogatására” tárgyú előterjesztés kapcsán elfogadott 83/2017. (III.27.) GVB. számú határozatát az alábbi 3. ponttal egészíti ki:

„3. A Bizottság az Eötvös Loránd Tudományegyetem által benyújtott 2016. évi teljes pénzügyi, szakmai beszámolóját, valamint a 2017. évi pénzügyi, szakmai tervét megtárgyalta, és az alapján az Eötvös Loránd Tudományegyetem szervezeti egységei, valamint az ELTE fenntartásában működő szombathelyi intézmények 2017. évi támogathatóságát jóváhagyja.”

**Felelősök:** **Lendvai Ferenc, a Bizottság elnöke,**

**Molnár Miklós gazdaságfejlesztésért felelős alpolgármester,**

 **(A végrehajtás előkészítéséért:**

**Dr. Telek Miklós osztályvezető Polgármesteri Kabinet**)

**Határidő**: **2017. április 30.**